|  |  |  |
| --- | --- | --- |
| hr)bj-sa.gif  OPĆINSKI GLASNIK  Službeno glasilo Općine Šandrovac | | |
| **Izlazi prema potrebi** | **Šandrovac, 23.01.2019.** | **GODINA 2019.**  **BROJ 1** |

**SADRŽAJ**

**AKTI OPĆINSKOG VIJEĆA OPĆINE ŠANDROVAC**

1. Odluka o visini paušalnog poreza po krevetu odnosno po smještajnoj jedinici u kampu

Na temelju članka 57. Zakona o porezu na dohodak ( „Narodne novine“ broj 115/16 ) i čl. 17. i 30. Zakona o izmjenama i dopunama Zakona o porezu na dohodak („Narodne novine“, broj 106/18.) i članka i članka 34. točka 3. Statuta Općine Šandrovac (“Općinski glasnik Općine Šandrovac“ broj 2/2018) Općinsko vijeće Općine Šandrovac na 16. telefonskoj sjednici održanoj 23.01.2019. godine, donijelo je

**O D L U K U**

**o visini paušalnog poreza po krevetu odnosno po smještajnoj jedinici u kampu**

**I. OPĆE ODREDBE**

**Članak 1.**

Ovom Odlukom utvrđuje se visina paušalnog poreza na dohodak po krevetu odnosno po smještajnoj jedinici u kampu za fizičke osobe koje ostvaruju dohodak od iznajmljivanja stanova, soba i postelja putnicima i turistima i organiziranja kampova.

**II. VISINA POREZA**

**Članak 2.**

Iznos godišnjeg paušalnog poreza na dohodak po osnovi iznajmljivanja stanova, soba i postelja putnicima i turistima utvrđuje se u visini od 150,00 kn godišnje po jednom krevetu.

Iznos godišnjeg paušalnog poreza na dohodak po osnovi organiziranja kampova utvrđuje se u visini od 150,00 kn po jednoj smještajnoj jedinici.

**III. ROKOVI PLAĆANJA**

**Članak 3.**

Rješenje o obvezi plaćanja godišnjeg paušalnog poreza donijeti će se do 28.02. tekuće godine s plaćanjem u jednakim predujmovima (obrocima) koji dospijevaju na naplatu zadnjeg dana u kvartalu odnosno 31.03., 30.06., 30.09. i 31.12. u godini za tekuću godinu.

**IV. NADLEŽNO POREZNO TIJELO**

**Članak 4.**

Poslovi u vezi s utvrđivanjem i naplatom paušalnog poreza na dohodak od iznajmljivanja stanova, soba i postelja putnicima i turistima i organiziranja kampova obavljat će nadležna ustrojstvena jedinica Porezne uprave Ministarstva financija.

**V. PRIJELAZNE I ZAVRŠNE ODREDBE**

**Članak 5.**

U pogledu zastare prava na utvrđivanje i naplatu prihoda od poreza na dohodak od iznajmljivanja stanova, soba i postelja putnicima i turistima i organiziranja kampova, primjenjuju se odredbe Općeg poreznog zakona.

Postupak naplate prihoda od poreza na dohodak od iznajmljivanja stanova, soba i postelja putnicima i turistima i organiziranja kampova provodi se sukladno odredbama Općeg poreznog zakona i Ovršnog zakona.

**Članak 6.**

Ova Odluka objaviti će se u „Općinskom glasniku Općine Šandrovac“, a primjenjuje se od 1. veljače 2019. godine.

**KLASA: 410-01/19-01/1**

**URBROJ:2123-05-01-19-1**

**U Šandrovcu, 23.01.2019.**

**OPĆINSKO VIJEĆE OPĆINE ŠANDROVAC**

**Predsjednik Općinskog vijeća**

**Miroslav Sokolić, v.r.**

Za izdavača: Josip Dekalić, Općinski načelnik

Tehnički i izvršni urednik: Sandra Sedlanić

Tel. 043/874-128, Fax; 043/874-366, E-mail:

[www.sandrovac.hr](http://www.sandrovac.hr)

Naklada: 10 primjeraka

Tisak: Općina Šandrovac, Jedinstveni upravni odjel